सोनपुर| बाढ़ सहायता राशि से वंचित सोनपुर अंचल अंतर्गत सबलपुर मध्यवर्ती पंचायत के लाभुकों को उच्च न्यायालय के फैसले से काफी राहत मिली है। वर्ष 2016 में इस इलाके में आई बाढ़ के बाद सरकार से आई सहायता राशि से कई लोग वंचित रह गए थे। कुल 4640 लाभुकों की सूची में 4124 बाढ़ पीड़ितों को यह राशि प्राप्त हुई थी। शेष 516 लाभुक वंचित रह गए थे। मामले में सबलपुर पुरानी चाई टोला के रामकली महतो तथा गौरी शंकर महतो ने उच्च न्यायालय में याचिका दायर की थी। 18 नवंबर को अपने दिए फैसले में हाईकोर्ट के डबल बेंच ने अपने फैसले में सारण के डीएम को यह आदेश दिया गया है कि चार सप्ताह के अंदर वंचित 516 लाभुकों को बाढ़ राहत सहायता राशि दी जाए।